อัพเดทดัชนี SET-mai
อัพเดทดัชนี SET-mai
17 ส.ค. 2559

สรุปภาวะตลาดภาคเช้า : แกว่งแคบ – SET แกว่งแคบสลับในแดนบวกและลบ โดยการฟื้นตัวจากแรงขายช่วงบ่ายวานดูจำกัดตามกลุ่มแบงก์ ซึ่งมีแรงขายเข้ามา นอกนั้นไม่มีปัจจัยกำหนดทิศทาง SET นัก โดยเฉพาะปัจจัยในประเทศ ซึ่งเพิ่งผ่านพ้นช่วงรายงานผลการดำเนินงาน และ GDP ใน Q2/59 ส่วนต่างประเทศ ตลาดน่าจะรอประเมินทิศทางดอกเบี้ยของเฟด จากความเห็นของเจ้าหน้าที่ระดับสูง, รายงานประชุมเฟดครั้งก่อน และที่สำคัญคือ การประชุม Jackson Hole ศุกร์หน้า ทั้งนี้ SET ปิดตลาดช่วงเช้าที่ระดับ 1533.20 จุด -4.32 จุด หรือ -0.3% ด้วยมูลค่าซื้อขายที่ระดับ 3.1 หมื่นลบ. กลุ่มหลักแบงก์ กดดันตลาด ปิดลบ -1.2% ขณะที่พลังงาน และ ICT ปิดลบเล็กน้อยที่ -0.5% และ -0.2% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ :  ช่วงบ่าย: การฟื้นตัวดูจำกัดช่วง 1540-1544 จุด ซึ่งทำให้ SET ยังดูไม่ดี และมีโอกาสอ่อนตัวต่อ โดยหากต่ำกว่าแนวรับช่วง 1530-1533 จุด จะมีแนวรับถัดไปที่ 1520-1522 จุด ส่วนกรณีพลิกขึ้นมายืน 1544 จุดได้ จะสร้างสัญญาณที่ดี เพื่อขึ้นไปหากรอบบนเดิมอีกครั้งช่วง 1550-1555 จุด กลยุทธ์ ควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเพียงระยะสั้น ทั้งนี้ หุ้นแนะนำตามสัญญาณเทคนิค ได้แก่ AQUA (รับ 0.88 ต้าน 0.96 Cut 0.84)
 